stanford-oval/wikipedia huggingface dataset:
Cuidado con el ángel
Aiheesta muualla

Cuidado con el ángel Internet Movie Databasessa (englanniksi)
Conception

Conception voi tarkoittaa ainakin seuraavia:
Conception, norjalainen metalliyhtye
Conception, vuoden 2011 elokuva
Conception, paikkakunta Missourissa, Yhdysvalloissa
Conception, saari Bahamalla
Conception, saari Seychelleillä
Danilo Cataldi

| 0 | 1 | 2 |
| --- | --- | --- |

Henkilötiedot
Koko nimi: Danilo Cataldi
Syntymäaika: 6. elokuuta 1994 (ikä 30)
Syntymäpaikka: Rooma, Italia
Pelipaikka: keskikenttä
Pituus: 180 cm
Seura
Seura:  Lazio
Pelinumero: 32
Seurat
| Vuodet | Seura | O (M) |
| 2013– 2013–2014 2017 2017–2018 |  Lazio →  Crotone →  Genoa →  Benevento | 174 (6) 35 (4) 13 (0) 29 (1) |
 Seurajoukkueuran tilastot kattavat vain kansalliset sarjat, päivitetty 31. joulukuuta 2023.
Danilo Cataldi (s. 6. elokuuta 1994) on italialainen jalkapalloilija, joka edustaa seurajoukkuetasolla Laziota. Cataldi on pelipaikaltaan keskikenttäpelaaja.
Cataldi nousi Lazion edustusjoukkueeseen seuran omista junioreista. Hän on pelannut myös lainalla Serie B:n Crotonessa kaudella 2013–2014 sekä Serie A:n Genoassa kevätkaudella 2017 ja saman sarjan Beneventossa kaudella 2017–2018. Laziossa hän pelasi ensimmäisen Serie A -ottelunsa kaudella 2014–2015.
Cataldi on pelannut Laziossa vuoden 2023 loppuun mennessä 174 Serie A:n ottelua ja tehnyt niissä kuusi maalia ja antanut 11 maalisyöttöä. Mestarien liigassa hän on pelannut seitsemän ottelua. Eurooppa-liigassa hän on tehnyt yhden maalin pelaamissaan 30 ottelussa. Konferenssiliigassa hän on pelannut kaksi ottelua. Hän kuului Italian cupin voittaneen Lazion kokoonpanoon 2019, muttei pelannut kilpailussa. Lazion voittamassa Italian supercupissa hän teki maalin 2019.
Cataldi on pelannut Italian eri juniorimaajoukkueissa. Alle 21-vuotiaiden maajoukkueessa hän on pelannut 20 ottelua ja tehnyt niissä kaksi maalia vuosina 2014–2017.
Dahadajevin piiri

Dahadajevin piiri Dagestanin kartalla.
Dahadajevin piiri (ven. Дахадаевский райо́н, Dahadajevski raion, dargiksi Дахадаевла район, Dahadajevla raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 1 450 neliökilometriä. Asukkaita on 37 600 henkeä (vuonna 2009).
Dahadajevin piiri sijaitsee Dagestanin kaakkoisosan vuoristoseudulla. Pohjoisessa se rajoittuu Akušan, koillisessa Sergokalan, kaakossa Kaitagin, lounaassa Agulin ja luoteessa Kulin piireihin. Nimensä piiri on saanut vuonna 1918 ammutun bolševikkijohtajan Magomed-Ali Dahadajevin mukaan. [lähde? ]
Piiriin kuuluu Kubatšin kaupunkimainen taajama ja 25 kylähallintoa. Kaikkiaan asutuskeskuksia on 66. Hallinnollinen keskus on Urkarahin kylä. Asukkaista 99,1 % on dargeja ja 0,8 % lakeja. Kubatšissa ja sen lähikylissä puhutaan kubatšia, jota pidetään yleensä dargin murteena, mutta toisinaan myös itsenäisenä kielenä. [lähde? ]
Tärkeimmät elinkeinot ovat karjanhoito sekä viljakasvien ja viinirypäleiden viljely. Kubatšissa on taide-esineitä valmistava tuotantolaitos. Myös matkailua on pyritty kehittämään. Piirin ongelmia ovat korkea työttömyys ja järjestäytynyt rikollisuus. [lähde? ]
Seudun ainutlaatuisen luonnon lisäksi nähtävyyksiin kuuluvat pronssikautiset kalliomaalaukset sekä vuoristokylien keskiaikainen arkkitehtuuri kivirakennuksineen, moskeijoineen ja vartiotorneineen. [lähde? ]
Paikallislehtenä ilmestyy darginkielinen Šila gjamru ('Maaseudun elämä').
Aiheesta muualla

Dahadajevin piirin sivusto (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Christiansborg

| Christiansborg |
| --- | --- |
 Christiansborgin palatsi heinäkuussa 2015.
Sijainti:  Slotsholmen, Kööpenhamina
Rakennustyyppi:  Palatsi
Valmistumisvuosi:  1928
Suunnittelija:  Elias David Häusser Christian Frederik Hansen Thorvald Jørgensen
Käyttäjä:  Kansankäräjät
Tyylisuunta:  barokki uusklassismi uusbarokki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Christiansborg Marmorisillalta käsin.
Christiansborg on palatsi Tanskan pääkaupungissa Kööpenhaminassa. Se sijaitsee kaupungin keskustassa Slotsholmenin saarella. Linnassa toimii useita keskeisiä Tanskan valtiollisia instituutioita. Suurimman osan tiloista vie Tanskan parlamentti. Linnassa sijaitsee myös pääministerin toimisto, korkein oikeus sekä kuningashuoneen tiloja, kuten vastaanottotilat, kappeli ja hevostallit.
Historia > Absalonin linna

Ensimmäinen Slotsholmenille rakennettu linna oli Absalonin linna, joka rakennettiin vuonna 1167. Saxo Grammaticuksen mukaan linnan rakennutti Roskilden piispa Absalon. Linna seisoi paikallaan parisataa vuotta, ja se koki monia hyökkäyksiä ja miehityksiä. Vuonna 1349 linnan valloitti kuningas Valdemar IV:n viholliset Hansaliitosta. Hansaliiton kaupungit lähettivät kivenhakkaajia tuhoamaan linnan kivi kiveltä ja myös onnistuivat siinä.
Historia > Kööpenhaminan linna

Tuhotun Absalonin linnan tilalle rakennettiin nopeasti Kööpenhaminan linna. Uusi linna oli edeltäjänsä Absalonin linnan tavoin Roskilden piispan omistuksessa, kunnes Tanskan kuningas Eerik Pommerilainen anasti oikeudet linnaan vuonna 1417. Siitä lähtien linnassa asuivat Tanskan hallitsijat.
Kööpenhaminan linna koki useita kertoja monia suuria muutoksia, ja 1720-luvulla kuningas Fredrik IV rakennutti sen kokonaan uudestaan. Uudelleenrakennetusta linnasta tuli kuitenkin niin painava, että sen perustukset alkoivat horjua. Fredrik IV:n seuraaja, kuningas Kristian VI näkikin parhaaksi tuhota Kööpenhaminan linnan ja alkoi heti valtaan noustuaan rakennuttaa sen tilalle täysin uutta linnaa.
Historia > Ensimmäinen Christiansborg

Valtaan noustuaan kuningas Kristian VI ryhtyi saman tien rakennuttamaan Kööpenhaminan linnan tilalle uutta Christiansborgia. Linna oli arkkitehti Elias David Häusserin suunnittelema, ja se edusti barokkia. Linna valmistui suurimmaksi osaksi vuonna 1754. Vuonna 1794 linna kuitenkin tuhoutui raivoisassa tulipalossa.
Historia > Toinen Christiansborg

Barokkilinnan tuhouduttua maan tasalle Tanskan kuninkaallinen perhe asui tilapäisesti Amalienborgin linnassa. Vuonna 1803 aloitettiin toisen Christiansborgin linnan rakentaminen. Sen suunnitteli arkkitehti C. F. Hansen, ja se edusti ranskalaissävyistä empiretyyliä. Kun linna valmistui vuonna 1828, kuningas Fredrik VI ei kuitenkaan halunnutkaan asua linnassa vaan käytti sitä vain seremoniallisissa tilaisuuksissa.
Ainoa empirelinnassa asunut monarkki oli Fredrik VII, joka asui linnassa vuosina 1852–1863. Tulipalo tuhosi linnan vuonna 1884, kuten sitä edeltäneen barokkilinnan. Hansenin suunnittelema linnan kappeli sekä muutama sivurakennus kuitenkin säästyivät palolta.
Historia > Kolmas, nykyinen Christiansborg

Kolmannen eli nykyisen Christiansborgin linnan on suunnitellut Thorvald Jørgensen, joka valittiin suunnittelijaksi arkkitehtikilpailun kautta. Linna rakennettiin vuosina 1907–1928 uusbarokki-tyylisuuntaa noudattaen. Linnan omistaa täysin Tanskan valtio, ja sitä valvoo ja hoitaa linna- ja kiinteistöhallinto.
Aiheesta muualla

Kuvia tai muita tiedostoja aiheesta Christiansborg Wikimedia Commonsissa
Tietoa Christiansborgista Tanskan linna- ja kiinteistöhallinnon sivuilla (Arkistoitu – Internet Archive) (tanskaksi) (englanniksi)
Ensimmäinen Christiansborg.
Tuhoutunut toinen Christiansborg.
Dancing with the Devil... the Art of Starting Over

| Dancing with the Devil> .. the Art of Starting Over Demi Lovato |
| --- | --- | --- |

Studioalbumin tiedot
 Julkaistu: 2. huhtikuuta 2021
 Kesto: 57.20
 Levy-yhtiö: Island Records
Demi Lovaton muut studioalbumit
| Tell Me You Love Me 2017 | Dancing with the Devil... the Art of Starting Over 2021 | Holy Fvck 2022 |
Singlet albumilta Dancing with the Devil... the Art of Starting Over
 ”Anyone” Julkaistu: 26. tammikuuta 2020  ”What Other People Say”  ”Dancing with the Devil”
Dancing with the Devil... the Art of Starting Over on yhdysvaltalaislaulaja Demi Lovaton seitsemäs studioalbumi, joka julkaistiin Island Recordsin kautta 2. huhtikuuta 2021. Sillä vierailevat muun muassa yhdysvaltalaisartistit Ariana Grande, Noah Cyrus ja Saweetie. Albumilta on julkaistu singlet ”Anyone”, ”What Other People Say” ja ”Dancing with the Devil”.
Samoihin aikoihin albumin kanssa julkaistiin myös neliosainen dokumenttisarja Demi Lovato: Dancing with the Devil. Sekä sarjassa että albumilla käsitellään yliannostusta, joka oli koitua Lovaton kohtaloksi vuonna 2018.
Kappaleet

Anyone – 3.47
Dancing with the Devil – 4.03
ICU (Madison’s Lullabye) – 3.16
Intro – 0.26
The Art of Starting Over – 2.47
Lonely People – 2.40
The Way You Don’t Look at Me – 2.28
Melon Cake – 3.32
Met Him Last Night – 3.24 (mukana Ariana Grande)
What Other People Say – 3.14 (Sam Fischerin kanssa)
Carefully – 3.11
The Kind of Lover I Am – 3.09
Easy – 3.28 (Noah Cyrusin kanssa)
15 Minutes – 2.51
My Girlfriends Are My Boyfriends – 3.07 (mukana Saweetie)
California Sober – 3.05
Mad World – 3.02
Butterfly – 2.37
Good Place – 3.04
Concepciónin maakunta (Chile)

Biobíon alueen sijainti.
Maakunnan sijainti Biobíon alueella.
Concepciónin maakunta (esp. Provincia de Concepción) on yksi Chilen Biobíon alueen neljästä maakunnasta. Maakunnan pääkaupunki Concepción (212 000 asukasta) on osa Suur-Concepciónin metropolialuetta, joka on maan toiseksi suurin Suur-Santiagon jälkeen.
Vuoden 2017 väestönlaskennassa maakunnassa oli 995 658 asukasta.
Käännös suomeksi
Concert champêtre

Concert champêtre on Francis Poulencin säveltämä konsertto cembalolle ja orkesterille. Teos sävellettiin vuosina 1927-1928 ja omistettiin cembalisti Wanda Landowskalle. Concert champêtren ensiesitys oli 3. toukokuuta 1929 Pariisissa. Sen esittivät Wanda Landowska ja Pariisin sinfoniaorkesteri, jota johti kapellimestari Pierre Monteux. Teos on kolmessa osassa:
Allegro molto - Adagio - Allegro molto
Andante: Mouvement de Sicilienne
Finale: Presto très gai
Dalslänningen

| Dalslänningen |
| --- | --- |

Lehtityyppi:  paikallislehti
Kustantaja:  NWT Media AB
Levikki:  5 400 (2021)
Perustettu:  1925
Päätoimittaja:  Sofie Borg
Sitoutuneisuus:  sitoutumaton
Kotikunta:  Bengtsfors
Kotimaa:  Ruotsi
Ilmestymistiheys:  ti, pe
Kieli:  ruotsi
Aiheesta muualla
Kotisivu
Dalslänningen on ruotsalainen paikallislehti, jonka kotikunta on Bengtsfors. Se ilmestyy kahdesti viikossa ja kuuluu NWT-konserniin. Lehti perustettiin alun perin nimellä Bengtsfors-Tidningen vuonna 1925.
Aiheesta muualla

Lehden verkkosivut (ruotsiksi)
DDD- pedagoginen malli
Syväoppiminen ja DDD pedagoginen malli (Dialogical, Digital and Deep Learning activity)

Syväoppimiseen suuntaamisessa ovat keskiössä opetuksen suunnittelutaidot ja oppimisen tukirakenteiden muotoilu oppimisen syvenemisen tueksi sekä dialogiseen yhteisölliseen tiedonrakentamiseen valmentaminen. Ensinnäkin digitaalisen ajan tiedon saavutettavuuden osalta oppimista on suunniteltava niin, että siinä ei ole käyttöä suoraan kopioidulle ja siirretylle tiedolle. Oppimisen lähtökohtana tulee olla autenttisuus, niin yksilö- kuin ryhmäkohtaisesti huomioituna sekä tutkivan otteen tukeminen dialogisessa yhteisöllisessä tiedonrakentamisessa. Lisäksi tarvitaan itseopiskelua tukevia erilaisia oppimisen vaiheita kasvokkain tapahtuvien tilanteiden lisäksi, jotta dialoginen yhteisöllinen tiedonrakentaminen etenee syväsuuntauneemmin soveltavaan osaamiseen. Jotta syväoppimista syntyy, tarvitaan edelleen ohjausta, niin opettajajohtoista kuin vertaisoppijayhteisössä tapahtuvaa, jossa esimerkiksi kokeneempi ohjaa kokemattomampaa.(Ruhalahti, 2019.)
Väitöskirjatutkimuksen (Ruhalahti, 2019) keskeisenä tuloksena syntyi uudistettu DDD- pedagoginen malli (Dialogical, Digital and Deep learning). Malli perustuu oppimisen teorioihin, aiemmin kehitettyyn DIANA-malliin (Aarnio & Enqvist, 2002; 2016) sekä aiempiin tutkimuksiin autenttisesta ja dialogisesta yhteisöllisestä tiedonrakentamisesta.
Mallin mukainen monimuoto-opetuksen oppimisprosessi tukee opiskelijan työskentelyä lähikehityksen (ZPD) eri tasoilla (ADL= aktuaalinen, PDL= potentiaalinen) ja erityisesti siinä korostuvat itseopiskeluvaiheiden kohdat oppimiseen valmentaen ja toisaalta prosessin loppuvaiheessa osaamisen ja opitun tiedon sisäistämiseen. Näissä vaiheissa toimitaan digitaalisissa ympäristöissä.  Tutkimuksien pohjalta nämä ovat niitä tärkeitä oppimisprosessin kohtia, joilla edetään kohti syväoppimista. Prosessin toisessa vaiheessa dialogiseen tiedonrakentamiseen valmennetaan tietoisemmin opiskelijoita dialogisin menetelmin (Aarnio 2012). Seuraavassa vaiheessa autenttisista lähtökohdista (yksilö/yhteisö) johdetaan oppijayhteisön yhteiset tavoitteet oppimiselle ja tässä tukena toimivat opintojakson osaamistavoitteista johdetut avoimet kysymykset. Tärkeänä perustana ovat kunkin opiskelijan aiempi osaaminen ja ymmärrys eli autenttisuus luo pohjaa osaamisperustaisuudelle niin yksilö kuin ryhmätasolla. Oppimisprosessin tukeminen ohjauksen keinoin (scaffolding) ovat edelleen keskeistä, sekä osaamisen kehittämisen kannalta ne ohjauksen kriittiset pisteet.
Prosessin aikana oppijayhteisö rakentaa dialogisesti työskennellen artefakteja sekä kehittää osaamista syväoppimisen suunnassa autenttisista lähtökohdista. Tämä vaihe on tärkeä oppimisen omistajuuden ja sitoutumisen kannalta. Näin oppimisesta tulee yhteistä ja jaettua. Työskentelyä tapahtuu siis yksin ja yhdessä, tietoisesti valituissa kohdissa ja opiskelijoille mieluisissa digitaalisissa ympäristöissä.
Mallin suunnitteluperiaatteet

Tarkasti strukturoidun pedagogisen mallin rinnalle kehitettiin suunnitteluperiaatteet (Ruhalahti, 2019), jotka tukevat dialogista, digitaalista ja syväsuuntautunutta oppimista. Nämä kuusi pedagogista mallia tukevat suunnitteluperiaatteet ovat:
1. dialogiseen tiedonrakentamiseen valmentaminen dialogimenetelmin 
2. autenttisten oppimisen lähtökohtien huomioiminen
3. itse- ja yksinopiskeluvaiheiden linkittäminen oppimisprosessin eri vaiheisiin 
4. dialogisen yhteisöllisen tiedonrakentamisen ohjaaminen 
5. digitaalisten ympäristöjen valinta tukemaan oppimistoimintaa
6. syväoppimisen arvioinnin viitekehyksen hyödyntäminen
Syväoppimisen arvioinnin viitekehys

Mallin sekä suunnitteluperiaatteiden tueksi on edelleen kehitetty käytännönläheinen syväoppimisen arvioinnin viitekehys (Ruhalahti, Aarnio & Ruokamo, 2018), jossa oppimisen teot kuvataan syvenevää osaamista tukevin osaamisverbein ja oppiminen sekä osaamisen kehittämisen tapahtuu oppijayhteisöissä niin digisti kuin kasvokkain.
DDD- pedagoginen malli
Syväoppimisen arvioinnin tueksi edelleen kehitetty viitekehys.
David Bain

David Bain (s. 27. maaliskuuta 1972, Dunedin) on uusiseelantilainen, joka tuomittiin vuonna 1994 tapahtuneista vanhempiensa ja sisarustensa murhista. Hän sai elinkautisen, mutta hänen tapaustaan käsiteltiin myöhemmin uudelleen, ja vuonna 2009 hänet todettiin syyttömäksi.
Bain syntyi Dunedinissa Margaret Arawan ja Robin Irving Bainin pojaksi. Perhe asui vuosina 1973-1988 Papua-Uudessa-Guineassa, jossa isä Robin toimi opettajana.
Murhat

Kaikki perheen jäsenet Davidia lukuun ottamatta tapettiin aamuyöllä 20. kesäkuuta 1994. David pidätettiin teosta epäiltynä neljän päivän kuluttua. Hänet tuomittiin viidestä murhasta vankeuteen elinkaudeksi 19. toukokuuta 1995. Hän kiisti julkisuudessa syyllisyytensä. Uusiseelantilaisissa uutisraporteissa spekuloitiinkin, että murhaaja olisi voinut todellisuudessa olla Bainin isä, Robin.
Bainin syyttömyys todettiin 5. kesäkuuta 2009. Puolustus piti todellisena syyllisenä Bainin isää. Bain itse kertoi löytäneensä perheenjäsenensä ammuttuina.
Aiheesta muualla

Bain breaks his silence[vanhentunut linkki] (englanniksi)
Dancing the Dream

| Dancing the Dream: Poems and Reflections |
| --- | --- |

Kirjailija:  Michael Jackson
Kieli:  englanti
Genre:  Runous
Kustantaja:  Doubleday
Julkaistu:  1988, 2009
Sivumäärä:  149, 160

Edeltävä:  Moonwalker: The Storybook
Seuraava:  My World: The Official Photobook
Löydä lisää kirjojaKirjallisuuden teemasivulta
Dancing the Dream: Poems and Reflections on Michael Jacksonin runokirja, joka julkaistiin vuonna 1992. Kirja julkaistiin uudelleen vuonna 2009.
Julkaisut > Kovakantiset

| Julkaistu | Julkaisija |
| --- | --- |

1992: Doubleday
2009: Doubleday

Michael Jackson
| --- | --- |
Studioalbumit:   Got to Be There  Ben  Music & Me  Forever, Michael  Off the Wall  Thriller  Bad  Dangerous  HIStory: Past, Present and Future, Book I  Invincible 
Remix-albumit:   The Michael Jackson Mix  Dangerous Remix  Dangerous – Collector’s Edition  Blood on the Dance Floor: HIStory in the Mix What More Can I Give  The Stripped Mixes  The Remix Suite 
Soundtrackit:   The Wiz: Original Motion Picture Soundtrack  E.T. the Extra-Terrestrial  This Is It  Immortal 
Kokoelmat:   A Collection of Michael Jackson’s Oldies  The Best of Michael Jackson  One Day in Your Life  Anthology  The Original Soul of Michael Jackson  Greatest Hits: HIStory, Volume I  Number Ones  The Ultimate Collection  The Essential Michael Jackson  King of Pop  The Collection  The Definitive Collection  Hello World: The Motown Solo Collection 
Muut albumit:   Farewell My Summer Love  Looking Back to Yesterday  Thriller 25  Michael  Bad 25  Xscape 
Kappaleet:   All In Your Name  Another Part of Me  Bad  Beat It  Behind the Mask  Ben  Billie Jean  Black or White  Blood on the Dance Floor  Butterflies  Cheater  Cry  D.S.  Dancing Machine  Dirty Diana  Don’t Stop ’til You Get Enough  Earth Song  The Girl Is Mine  Give In to Me  Gone Too Soon  Got to Be There  Heal the World  HIStory/Ghosts  Hold My Hand  Hollywood Tonight  Human Nature  I Just Can’t Stop Loving You  I Wanna Be Where You Are  In the Closet  Is It Scary  Jam  Leave Me Alone  Liberian Girl  Man in the Mirror  Michael Jackson’s Thriller  Off the Wall  One More Chance  P.Y.T. (Pretty Young Thing)  Remember the Time  Rock with You  Rockin’ Robin  Say Say Say  Scream/Childhood  She’s Out of My Life  Smile  Smooth Criminal  Someone Put Your Hand Out  Speechless  Speed Demon  Stranger in Moscow  They Don’t Care About Us  This Is It  This Time Around  Thriller  Wanna Be Startin’ Somethin’  The Way You Make Me Feel  We Are the World  What More Can I Give  Whatzupwitu  Who Is It  Why  Will You Be There  You Are Not Alone  You Rock My World 
Filmografia:   Taikuri Oz  Michael Jackson’s Thriller  Captain EO  Moonwalker  Michael Jackson’s Ghosts  Men in Black II  Miss Haaksirikko  Michael Jackson’s This Is It 
Videografia:   Dangerous – The Short Films  Video Greatest Hits - HIStory  HIStory on Film, Volume II  Number Ones  The One  Live in Bucharest: The Dangerous Tour  Michael Jackson’s Vision 
Pelit:   Michael Jackson’s Moonwalker  Sonic the Hedgehog 3  Michael Jackson: The Experience  Planet Michael 
Kirjat:   Moonwalk  Moonwalker: The Storybook  Dancing the Dream: Poems and Reflections  My World: The Official Photobook  Thriller 25: The Book  The Official Michael Jackson Opus 
Konserttikiertueet:   Bad World Tour  Dangerous World Tour  HIStory World Tour  This Is It 
Konsertit:   The Royal Concert  Michael Jackson & Friends  Michael Jackson: 30th Anniversary Celebration: The Solo Years  United We Stand: What More Can I Give 
Omaisuus:   Neverland Ranch  Sony/ATV Music Publishing 
Vuoden 2009 julkaisun kansi.
Cota

| Cota |
| --- | --- |
 lippu
 Cota
 Koordinaatit: 4°49′N, 74°6′W 
Valtio:  Kolumbia
Departementti:  Cundinamarca
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  55 km²
Väkiluku (2009):  21 873
 – Väestötiheys:  397,7 as./km²
 
 www.cota-cundinamarca.gov.co 
Infobox OKVirheellinen NIMI-arvo: 
Cota on Kolumbian kunta, joka sijaitsee Cundinamarcan departementissa Andeilla. Se sijaitsee 26 kilometriä Bogotán koillisosasta. Lähellä sijaitsevia kuntia ovat Chía, Funza ja Tenjo. Cotassa oli vuoden 2009 laskelmien mukaan 21 873 asukasta, joista enemmistö oli alle 40-vuotiaita. Vuonna 2005 Cotassa laskettiin olevan naispuolisia asukkaita 51 % ja miespuolisia asukkaita 49 %.
Cotan nimen alkuperä viittaa muisca-kansan kieleen ja nimen alkuperä liittyy kihariin hiuksiin. Cota perustettiin 29. marraskuuta 1604. Cotan keskuspuiston kahdeksankulmainen muoto on saanut innoituksensa Pariisin Place Charles de Gaullen pyöreästä aukiosta.
Talous

Cotan pääelinkeino on maa- ja karjatalous. Siellä viljellään paljon esimerkiksi salaattia ja kaalia. Moni elättää itsensä myös myyntitöillä.
Ilmasto

Cota kuuluu lauhkean ilmaston vyöhykkeeseen. Vuosittainen keskilämpötila on 13,7 astetta. Vuosittainen sademäärä on 816 millimetriä.
Väestö

Cotassa asuu paljon alkuperäiskansaan kuuluvaa väestöä. Vuoden 2005 väestölaskennan mukaan Cotassa asui 2 410 muisca-kansaan kuuluvaa ihmistä.
Nähtävyydet

Cotassa on useita luonnonsuojelualueita, puistoja ja myös terveyskylpylöitä.
Cité du train

| Cité du train |
| --- | --- |

Tyyppi:  Kansallismuseo, rautatiemuseo 
Sijainti:  Mulhouse 
Perustettu:  1971
Kotisivut:  www.citedutrain.com
Koordinaatit:  
 fiCité du train 
   
Cité du train, Mulhousessa, on Euroopan suurin rautatiemuseo.
Se on Musée français du chemin de fer'n (Ranskan rautateiden kansallismuseo) seuraaja. Järjestö on vastuussa SNCF:n tärkeimpien historiallisten rautatiekalustoyksikköjen säilyttämisestä.
Museo avattiin vuonna 1971.
Aiheesta muualla

Kuvia tai muita tiedostoja aiheesta Cité du train Wikimedia Commonsissa
Cité du train
Danuta Siedzikówna

Danuta Siedzikowna
Danuta Helena Siedzikówna (3. syyskuuta 1928 Guszczewina, Bielskin alue – 28. elokuuta 1946 Gdańsk) oli puolalainen sairaanhoitaja toisen maailmansodan aikana. Hän toimi aktiivisesti Puolan vastarintaliikkeessä (puol. Armia Krajowa). Hän käytti peitenimiä Danuta Obuchowicz ja Inka.
Danuta Siedzikównan muistokivi Gdańskissa.
Sairaanhoitaja Inkan puisto Sopotissa.
Muistokivi Narewkassa.
Siedzikównan nimi muistotaulussa Gdańskissa.
Siedzikównan muistopatsas Krakovassa
Dalston Junctionin rautatieasema

Dalston Junctionin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja sijaitsee Lontoon matkakortin maksualueella 2.
Dalston Junctionin asemalta kulkee junia pohjoiseen kohti Highbury & Islingtonia ja etelään New Crossin, Crystal Palacen ja West Croydonin suuntiin.
Asemaa käytti kaudella 2017–2018 hieman alle 5,7 miljoonaa matkustajaa.
Aiheesta muualla

Dalston Junctionin asema National Railin sivuilla (englanniksi)
Dancing with Demons

| ”Dancing With Demons” Cyan Kicks |
| --- | --- | --- |

Singlen tiedot
 Julkaistu: 11. tammikuuta 2024
 Tuottaja(t): Dan Lancaster, Niila Perkkiö
 Tyylilaji: Alternative rock, Elektropop
 Kesto: 02.45
 Levy-yhtiö: Ranka Kustannus
muut singlet
| ”Addicted” 2023 | ”Dancing With Demons” 2024 |   |
Dancing With Demons on suomalaisen rockyhtye Cyan Kicksin 11. tammikuuta 2024 julkaistu musiikkikappale. Cyan Kicks osallistui kappaleella samanvuotiseen Uuden Musiikin Kilpailuun, jossa yhtye sijoittui neljänneksi saaden yhteensä 128 pistettä.
”Dancing With Demons” julkaistiin vuoden 2024 UMK-ehdokkaista ensimmäisenä. Kappaleen ovat kirjoittaneet Dan Lancaster, Niila Perkkiö, Sara Ryan, Susanna Alexandra ja Amaranthe -yhtyeestä tunnettu Elize Ryd. Cyan Kicks osallistui ensimmäisen kerran vuoden 2022 Uuden Musiikin kilpailuun kappaleella Hurricane, jossa yhtye sijoittui toiseksi.
Listasijoitukset

| Lista | Paras sijoitus |
| --- | --- |
Suomen virallinen lista: 14
Radiolista: 44
Aiheesta muualla

Musiikkivideo YouTubessa
Eurovisionworld
Genius